Document ID: 32012R0265

A TANÁCS 265/2012/EU VÉGREHAJTÁSI RENDELETE
(2012. március 23.)
a Fehéroroszországra vonatkozó korlátozó intézkedésekről szóló 765/2006/EK rendelet 8a. cikke (1) bekezdésének végrehajtásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel 765/2006/EK rendeletre (1) és különösen annak 8a. cikke (1) bekezdésére,
mivel:
(1)
A Tanács 2006. május 18-án elfogadta a 765/2006/EK rendeletet.
(2)
Figyelembe véve a fehéroroszországi helyzet súlyosságát, további személyeket és szervezeteket kell felvenni a 765/2006/EK rendelet IB. mellékletében szereplő, korlátozó intézkedések hatálya alá tartozó természetes és jogi személyek, szervezetek és szervek jegyzékébe.
(3)
A 765/2006/EK rendelet IB. mellékletében foglalt jegyzékben szereplő egyik személlyel kapcsolatos adatokat naprakésszé kell tenni.
(4)
A 765/2006/EK rendelet IB. mellékletét ennek megfelelően módosítani kell,
ELFOGADTA EZT A RENDELETET:
1. cikk
A 765/2006/EK rendelet IB. melléklete az e rendelet I. mellékletének megfelelően módosul.
2. cikk
A 765/2006/EK rendelet IB. melléklete az e rendelet II. mellékletében felsorolt személyekkel és szervezetekkel egészül ki.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. március 23-án.

Labels: 18
5